iFOREX Хэрэглэгчийн сэтгэгдэл 2020 | Хамгийн сүүлчийн iFOREX Real Traders 'Comments
Forex Brokers > Хамгийн сайн Forex брокер > iFOREX > iFOREX Тайлбар
iFOREX Нэрний талаархи бүх хэрэглэгчийн тойм ба саналууд iFOREX Forex broker winter in die Overberg – toortsie.com
winter in die Overberg
Julie 14, 2012 Julie 14, 2012 ~ Toortsie
Die ergste, heel ergste wat ons boere hier in die Overberg kan tref, is ‘n droë winter. Dit is angswekkend, senutergend, energie-stelend, moedeloosmakend. Dit hou ons op ons knieë. Droogte beteken nie kos vir die diere nie. Nie hierdie winter nie, maar ook nie volgende winter nie. Want die strooi en bale wat hierdie jaar gemaak moet word vir volgende jaar is nie daar nie. Die jaar ná die droogte is baie keer nog erger as die jaar van die droogte. Want WAAR koop jy kos? Niemand het ekstra nie.
Daarom, al is dit koud en nat en nie altyd lekker om buite in die koue te wees nie, beteken ‘n nat en koue winter vir ons net vreugde en seën, geskenk van God!
Behalwe natuurlik die kaggelvuur, sop, pannekoek, breiwerk, sjerrie, beteken ‘n nat winter ook…
Groen weivelde , nat paaie, pragtige graan, aalwyne…
Terloops, die graanland op die foto hierbo is die een wat geplant was op 2 Mei 2012.
Genadiglik hoef ek nie in die koue uit te gaan nie, maar ek hou van die winter. Ek kan verstaan dat diegene wat heeldag in die koue moet werk, dit dalk nie so baie geniet nie.
Nie Bibberende Toorts
Posted in Overberg, Plaaslewe en Landbousake
‹ PreviousTop Secret
Next ›Ek moes eintlik dood wees
15 thoughts on “winter in die Overberg”
Julie 14, 2012 om 3:36 nm
Ek LIEF die winter hier!
Julie 14, 2012 om 3:59 nm
daar het nog een foto’tjie bygekom.
Julie 14, 2012 om 7:52 nm
Ek mis die koue en die groen, die ruik van reen en bibber 🙂
Julie 14, 2012 om 9:01 nm
Ons bibber behoorlik!!!
Julie 14, 2012 om 11:08 nm
Die winter is ons mooiste tyd. Daardie groen lande is so pragtig!
Julie 15, 2012 om 2:24 nm
Ek is so bly vir julle oor die reën!!! Winter hier bo lyk nie soos op jou fotos nie 😦
Julie 15, 2012 om 2:27 nm
Julle het weer mooi somers!!
Julie 15, 2012 om 2:40 nm
Die Kaap is vir my te pragtig hoe jy haar ookal bekyk.
Julie 15, 2012 om 6:23 nm
Ek moes op die oomblik aan die skei gewees het of reeds klaar geskei gewees het Maar God het hierdie blog na my foontjie gestuur Hy se elke dag hou vas en glo Hy se van oggend vir my as Ek vir jou is wie kan teen jou wees Hy se Sondag na Sondag vandat ek in die vuur beland het niks is onmoontlik vir Hom nie maar ek moet vertrou(soms vergeet ek en neem die histerie van daardie eerste nag weer oor)maar solank ek vertrou is daar geen vrees
Julie 15, 2012 om 8:10 nm
Dit is soos jy jou minute en dae, en maande, en jare in die vuur deurbring…. jou oë gerig op Jesus, wat vir jou sê die vuur sal jou nie skroei nie. So maklik om te sê, so moeilik om uit te leef.
Julie 17, 2012 om 8:03 vm
Dankie Annalie. Mag hierdie blog altyd tot eer van God wees, mense help, en nooit geestelik hoogmoedig word nie. Dan het hierdie blog betekenis.
Julie 16, 2012 om 1:25 nm
sjoe, mooi lyk dit by julle toortsie. bly vir julle, en die plante en die diere 🙂 het vanoggend in die koerant ‘n foto gesien van ‘n boer wat vir sy beeste hooi aangery het op toegesneeude lande in die ooskaap. sjoe, dis darem maar winter daar!
Julie 16, 2012 om 3:31 nm
Ek is so dankbaar vir die sneeu en die reën want dit beteken kos vir die diere
Terug pieng: in die aar | Toortsie, Kameel en Bokbaaivygie
Terug pieng: Welkome reën | Toortsie, Kameel en Bokbaaivygie